Die Los Ons Kinders Uit-veldtog (HOOC) is in Maart 2002 van stapel gestuur om kindermolestering in die Wes-Kaap te help hanteer. Die Veldtog werk met gemeenskappe om mense meer bewus te maak van kindermolestering, voorkomingstrategië te ontwerp en slagoffers by te staan. HOOC beskou kindermolestering as 'n ingewikkelde probleem wat uit verskillende hoeke deur almal in die gemeenskap benader moet word. Daarom word met voorkoming- en opvoedingsprogramme begin in skole, plekke van aanbidding en ander gemeenskapsforums.
Daar word beraam dat 500,000 kinders in Suid-Afrika elke jaar gemolesteer word.
Net 15 uit elke 100 voorvalle van kindermolestering in die Wes-Kaap word ooit aangemeld.
Dié program leer onderwysers en leerders oor hulle regte en verantwoordelikhede wat molestering betref. Leerders word aangemoeding om molestering aan te meld en HOOC-kontakinligting word verskaf.
Die Ouerleidingsprogram leer ouers hoe om hulle eie stres en woede te hanteer en hoe om met hulle kinders oor seksualiteit en molestering te praat.
Dié program staan slagoffers van kindermolestering by deur emosionele steun te verskaf en hulle te help praat oor wat gebeur het.
Dié inisiatief werk met onderwysers, maatskaplike werkers, die polisie en aanklaers om beter kommunikasie tussen hulle te bevorder en burokratiese vertragings met die hantering van kindermolesteringsake te voorkom.
Onbekende staatstaal of akroniem Kyk in die WOORDELYS?